cyanic-selkie/wikianc huggingface dataset:
Piero Biggio
Titulærerkebiskop, apostolisk nuntius til Bangladesh
10. desember 1988 ble han utnevnt til pro-nuntius til Bangladesh og titularerkebiskop av Otriculum. Bispevielsen ble foretatt av kardinal Agostino Casaroli den 25. desember 1989. Medkonsekrerende var biskop Giovanni Cogoni av Iglesias og Paul Shan Kuo-hsi S.J. av Hwalien i Republikken Kina (Taiwan).
Nuntius til Finland, Island, Danmark, Sverige og Norge
og 27. februar 1999 ble han overflyttet til nuntiaturet i Norden, som da lå i Vedbæk nær København. Han gikk av på grunn av sykdom den 16. oktober 2004 i en alder av 67 år, etter å ha vært permittert siden påsken samme år.
De siste årene av sitt liv bodde han i Domus Sanctae Marthae i Vatikanet.
Erkebiskop Biggio døde i sin fødeby Calasetta den 19. april 2007 etter et langt sykeleie, og ble begravet der. I Peterskirken i Roma ble det lest requiemmesse for ham ved Altare della Cattedra den 18. mai, kardinal Tarcisio Bertone holdt prekenen.
Episkopalgenealogi
Hans episkopalgenealogi er:
Urgrav
Urgraver er en førkristen samisk gravskikk. Gravene ble plassert i terrenget, gjerne i storsteinet ur der liket ble plassert innunder steinblokkene. De kan også ligge under bergoverheng. Liket kan ligge i enkle bordkister eller det kan være svøpt i never. Enkelte ganger kan den døde ligge i pulk.
Urgravene går tilbake til rundt 900 år før Kristus, og skikken holdt seg enkelte steder til opp på 1700-tallet. Det største kjente konsentrasjonen av urgraver finnes ved Mortensnes i Varanger.
Beskrivelse
I 1830-årene oppstår interessen for de såkalte urgravene, en type samiske graver i steinur, under berg og store steiner. Disse var i lang tid den viktigste kilden til kunnskap om samenes fortid. Disse gravene oppstod i jern- og middelalder innenfor en stor del av området med samisk tilstedeværelse.
Arkeolog Audhild Schanche (1951–) har undersøkt urgravene som består av oppmurte stein uten jord eller andre løsmasser. Likene er svøpt i never og ligger i et luftig rom. Et spesielt trekk er at bein fra fugl og fisk gjerne ble lagt med. En finner disse gravene i Nord-Norge, Trøndelag og Norrland. Det finnes sannsynligvis mange også i Lappland i Finland, men disse har ikke blitt kartlagt. Gravskikken ser ut til å ha vært i bruk opp til 1700-tallet. Felles for alle slike graver er at de er anlagt i steinete landskap der ingen bodde. På slike steder er også offerplasser og bjørnegraver etablert. De første gravene av denne typen er funnet i Varanger, og i vikingtid og tidlig middelalder sprer skikken seg over et stort område.
Samtidig som de samiske offerplassene blir viktige, skjer det en endring av gravritualene utover i vikingtiden. Det ser ut til å være strengere praksis for hva og hvor mye som kan legges i gravene. Schanche forklarer endringene som tegn på både sosiale og religiøse endringer av samfunnet. I eldre jernalder var døds- og jaktkult manifestert på en kjønnsnøytral måte i gravskikkene. Derimot blir jaktkult forbeholdt menn i vikingtiden, samtidig som symbolene for jakt, som jernpiler, ikke blir lagt i gravene. Derimot ble det i denne perioden lagt importerte smykker i kvinnegravene. Schanche tolker dette som at jakten blir viktigere og styrker mennenes rolle i samfunnet, mens kvinnene heller mottar magiske gjenstander. Imidlertid ble kvinnenes status i samfunnet kanskje ikke lavere, men kanskje tvert om styrket. Et argument for en styrket posisjon er at kvinnegravene ble rikere utstyrt.
Hos sørsamene ser det ut til at skikken med urgraver ble tatt opp i senmiddelalderen. Da var skikken i ferd med å avsluttes langs kysten i nord, der samene da gikk over til kristne gravskikker. Schanche forklarer dette med at samene langs kysten var de som tidligst ble påvirket av misjonering og overgang til kristendom.
Andre anglo-powhatan-krig
Andre anglo–powhatan–krig begynte i 1644 som et siste forsøk av indianerne på å slå tilbake bosetterne i Virginia.
De ble beseiret for andre gang, første gang var i første anglo-powhatan-krigen. Resultatet var at indianerne i regionen Virginia Tidewater nesten ble utryddet. Fredsavtalen i 1646 gjorde slutt på etthvert håp om å assimilere indianerne i Virginias samfunn eller å leve fredelig side om side med dem. Den fordrev de innfødte fra deres land og adskilte indianernes land fra bosetternes områder, en tidlig utgave av reservatsystemet.
Second Anglo–Powhatan War
Finn Økland
Finn Økland (født 1961) er en norsk biolog som er forsker ved Norsk institutt for naturforskning med cand. scient. fra Universitetet i Trondheim 1989. Han arbeider med akvatisk biotelemetri og har studert fiskevandringer, fysiologi og adferd hos mer enn 50 forskjellige arter i 21 forskjellige land.
Økland har blant annet studert den europeiske ålens vandring fra Europa til Sargassohavet øst for Florida med satellittsendere.
Sammen med Jan Økland, Karen Anna Økland, Fred E. Nordseth og Christian E. Nordby har han dokumentert det overraskende funnet av brakkvannsmarfloen Gammarus zaddachi i dypet av innsjøen Eikeren i Buskerud og Vestfold.
Metty Logelin
Mathias «Metty» Logelin (født 24. april 1907, død 31. oktober 1999) var en luxembourgsk turner.
Han var med i to OL og ett VM for Luxembourg. Hans første OL var i 1928, der han kom på 42.-plass sammenlagt. Luxembourg kom her på 9.-plass i lagkampen. Neste OL, i 1936 i Berlin, kom han på 44.-plass i den individuelle mangekampen.
I VM-sammenheng har han én medalje, bronse i ringer fra VM i 1934. Han delte bronsen med tsjekkoslovakiske Jaroslav Kollinger.
Holmen (Asker)
Holmen er et boligstrøk og en grunnkrets i delområdet Nesbru i Asker kommune. Stedet ligger ved Holmenfjorden i den nordøstre delen av kommunen, øst for Hvalstad og sør for Nesbru.
På Holmen ligger Holmensenteret. Her ligger også Holmen svømmehall og Holmen Idrettspark, med Holmen Idrettshall, Holmen Turnhall og Holmen Ishall. Ved idrettsparken ligger også anlegget til Holmen Tennisklubb, fotballbaner drevet av Holmen Idrettsforening, og Holmen Klatresenter. Rett sør for idrettsparken ligger friområdet Grønlia.
Edward Fenech Adami
Edward Fenech Adami (født 7. februar 1934) var president i landet og republikken Malta mellom 4. april 2004 og 4. april 2009.
Adami mottok i 2009 Den hvite ørns orden fra Polens president.
774 Armor
774 Armor er en hovedbelteasteroide. Den ble oppdaga den 19. desember 1913 av Charles le Morvan fra Observatoire de Paris i Paris. Den er oppkalt etter den galliske oltidsregionen Armorica, som svarer til Bretagne og den vestlige delen av Normandie.
Pineapple Express
Pineapple Express er en amerikansk komedie fra 2008. Filmen er regissert av David Gordon Green, skrevet av Seth Rogen og Evan Goldberg, og har Rogen og James Franco i hovedrollene.
Handling
Dale Denton (Seth Rogen) og hans doplanger Saul Silver (James Franco) har lite til felles, bortsett fra sin avhengighet til den kraftfulle cannabistypen Pineapple Express. Men når Dale blir eneste vitne til et mord utført av to korrupte politioffiserer og drar med seg Saul på lasset, må de flykte. Først tror duoen at de er rammet av en sterk paranoia fra cannabistypen som de så sårt elsker, men de oppdager snart at trusselen fra politimennene faktisk er reèll, og at de har intensjoner om å drepe dem begge.
"Do you want some action?"
"Do you want some action?" er en video med Tina Turner som ble gitt ut i 1990. Videoen inneholder en konsert som ble spilt inn 5. og 6. oktober 1990 på Estadi Olímpic de Montjuïc i Spania og var en del av henns Foreign Affair Farewell Tour.
Første anglo-powhatan-krig
Første anglo-powhatan-krig var krigen mellom engelske kolonister som var basert i Jamestown, Virginia og indianere fra Powhatankonføderasjonen mellom 1609 og 1613.
I løpet av denne krigen introduserte Thomas West, 3. Baron De La Warr «irske taktikker» hvor troppene hans plyndret landsbyer, brente ned hus, konfiskerte provisjoner og satte kornåkre i brann. Men pamunkey-krigerne ledet av Opechancanough slo tilbake og beleiret fortet ved Jamestown. Han og krigerne hans lyktes nesten i å drive engelskmennene ut av Jamestown–området da kaptein John Smith, en viktig mellommann mellom bosetterne og indianerne, ble skadet i et uhell, en krutteksplosjon, og seilte tilbake til England i desember 1609. Britiske forsterkninger ankom og hevet beleiringen, tok tilbake initiativet og ledet et ødeleggende raid mot pamunkeyene.
En fredsavtale gjorde slutt på krigen i 1614 og den ble beseglet med ekteskapet mellom Pocahontas og kolonisten John Rolfe. Dette var det første kjente ekteskapet på tvers av folkeslagene i Virginia og hjalp til med å forbedre forbindelsene mellom indianerne og nykommerne.
Varhaug Idrettslag
Fotball
A-laget i fotball har de siste sesongene spilt i 4. divisjon, med unntak av et kort opphold i 5. divisjon under 2013-sesongen.
Aida Moga
Aida Moga (født Cornelia Aida Rădulescu; 12. januar 1926 i Timișoara, død 27. juli 2001 i București) var en rumensk sangerinne.
Mellom 1957 og 1965 var hun ansatt ved revyteatret «Constantin Tănase», deretter ved revyteatrene «Ion Vasilescu» og «Savoy», alle tre i București. Med begge teatrene gikk hun også på turné til utlandet. Hun samarbeidet med mange kjente rumenske populærmusikkomponister, så som Vasile Veselovski, Ion Vasilescu, Radu Șerban, Henri Mălineanu, Edmond Deda. Hun var først gift med Eugen Goldiș, som var administrerende direktør for skofabrikkene Bata og Data, (som han hadde en datter med, Dana Adriana), deretter med Alexandru Sidor, som var statsadvokat i militæret, med skuespilleren Dorin Moga og til slutt med rygbyspilleren Titi Ionescu. Med den siste hadde hun en datter, Vanda.
Eidanger stasjon
Eidanger stasjon er en jernbanestasjon uten persontrafikk i Porsgrunn. Den tilhørte historisk Vestfoldbanen (inntil 2018) og er endestasjon for Bratsbergbanen og for Brevikbanen.
Den ble åpnet 23. november 1882 som stasjon på Grevskapsbanen, denne var smalsporet. I 1895 ble den smalsporete sidebanen til Brevik åpnet, og i 1917 ble den endestasjon på Bratsbergbanen. Denne var normalsporet, trafikken mellom Eidanger og Skien gikk derfor på spor med tre skinner som kunne betjene begge sporviddene. Etter at Brevikbanen ble ombygd til normalspor i 1921 ble treskinnedriften nedlagt, denne gikk til Skien gamle stasjon, mens den nye stasjonen lå langs den normalsporete Bratsbergbanen. Eidanger ble derfor omstigningsstasjon frem til 1941, da strekningen mellom Eidanger og Larvik hadde blitt ombygd til normalspor. Også gods måtte lastes om.
Vestfoldbanen ble lagt i en annen trase i august 2018, hvor strekningen Farriseidet – Porsgrunn «bypasser» hele strekningen rundt Eidanger stasjon, mens den gamle Vestfoldbanen øst for stasjonen fjernes. I forbindelse med dette blir sporområdet på Eidanger stasjon ombygget.
King’s Medal for Service in the Cause of Freedom
King's Medal for Service in the Cause of Freedom er en britisk medalje innstiftet ved kongelig beslutning 23. august 1945 til belønning av personer som hadde bidratt til den allierte innsats under andre verdenskrig. Den er forbundet med King's Medal for Courage in the Cause of Freedom, som ble tildelt personer som med fare for eget liv hadde bidratt til å hjelpe britisk militærpersonell til å unnslippe fienden og flykte fra okkupert område eller for annen farefull innsats for den britiske eller allierte sak under krigen. King's Medal for Service in the Cause of Freedom ble tildelt for mindre farefull innsats, inkludert humanitær innsats og innsats for å tilføre økonomisk midler til krigsinnsatsen.
Utforming
Medaljen er i sølv og er 36 mm i diameter. Adversen bærer kong Georg VIs venstrevendte, kronede portrett. Portrettet er omgitt av omskriften «GEORGIVS VI D: G: BR: OMN: REX ET INDIAE IMP:» Reversen har et motiv bestående av en middelaldersoldat med brukket lanse og med en hjelm liggende under seg. En kvinne med en krukke vender seg mot krigeren.
Medaljen er opphengt i et hvitt medaljebånd med en smal rød midtstripe flankert av to smale blå striper. For kvinner er medaljen opphengt i en sløyfe.
Tildeling
Medaljen ble tildelt i et antall av 2539.
Norske innehavere
King's Medal for Service in the Cause of Freedom ble også tildelt nordmenn. Blant disse er Bernt Lund, Erling Mossige og Bjørn Kverndal, Einar Nysom Hylland, samt Ingvald Haugen.
Wasabi (plante)
Bruk
Man kan kjøpe wasabi som hel rot, eller som ferdiglaget pasta på tube. Fersk wasabi må raspes på en meget fin rasp før bruk, og må holdes tildekket til den skal brukes, siden smaken lett fordamper. Ferdigpreparert wasabi på tube inneholder som oftest ikke wasabi i det hele tatt og består i stedet av pepperrot, sennep og fargetilsetning.
Wasabi blir servert sammen med japansk mat, spesielt sushi og sashimi, som en tykk saus i tillegg til soyasaus, eller som en wasabi-soya-blanding. Men siden ekte wasabi er svært dyrt, blir det selv i restauranter ofte brukt etterligninger.
Også innen medisin blir wasabi brukt. Wasabi har en viss antibiotisk effekt, og kan hindre matforgiftning. Det blir også hevdet at wasabi kan hjelpe mot diaré, blodpropp, inflammasjon og astma. Nyere studier indikerer også at et kjemikalium i wasabi kan bli brukt for å hindre vekst og spredning av kreft.
På grunn av den antibiotiske effekten, ble wasabiroten servert sammen med rå fisk helt siden Nara-perioden (710-793). Uttrykket wasabi er benyttet i Honzo-wamyo fra 918, den eldste botaniske ordboken sammensatt i Heian-epoken (794-1185), med beskrivelse av 1025 japanske planter og urter.
Referanser
https://snl.no/wasabi
Supreme Commander: Forged Alliance
Supreme Commander: Forged Alliance er en frittstående utvidelsespakke av det originale spillet Supreme Commander. Pakken ble utgitt november 2007. Spillet var opprinnelig laget av Chris Taylor, og sponset av THQ og Gas Powered Games. Spillere møter UEF (United Earth Federation), Cybran, Aeon og de nye Seraphim. Den nye utvidelsespakken inneholder rundt 110 nye land, luft og vannenheter, i tillegg 12 nye baner.
Historie
UEF, Cybran og Aeon har i mange år vært i krig og slaktet og mistet hundrevis av ledere og soldater. Men det varer ikke lenger...
Trengt inn i et hjørne går UEF inn i Cybrannasjonen med en usikker allianse. De blir med Cursader Rhiza og en liten håndfull rester av Aoen-soldater som tilhører Princess Burke.
Strevende mot uoverstigelige odds, våger foreningen seg gjennom grusomme kriger mot Seraphim og den nye hellige ordenen «Illuminate» og Aeon som ser på Seraphim som deres guder. Det blir en krig som kan bety undergang for menneskeheten.
Teknisk kybernetikk (NTNU)
Teknisk kybernetikk er et femårig studium ved Norges teknisk-naturvitenskapelige universitet som leder frem til en mastergrad (sivilingeniør). Studiet tilbys også som toårig masterpåbygning.
Linjeforeningen Omega organiserer sosiale aktiviteter ved siden av studiet.
Øvelser under Sommer-OL 1920
Øvelser under Sommer-OL 1920. Det ble konkurrert i 24 sporter, om totalt 140 olympiske titler. Mennene deltok i alle tjue og damene i fire, kunstløp, stuping, svømming og tennis.
Selbu Ballklubb
Selbu Ballklubb (stiftet i 1952) er et idrettslag fra Selbu i Trøndelag.
Fotball
A-laget i fotball spiller i 2014 i 5.Divisjon i Trøndelag.
Odontolabis camela
Odontolabis camela er en bille som hører til familien hjortebiller (Lucanidae) i gruppen skarabider (Scarabaeoidea).
Utseende
En stor (hannen 44-57 millimeter) og kraftig, blankt svart hjortebille. Hannen har stort hode og forstørrede kjever, men formen på disse kan variere mye. Store hanner har gjerne lange, buede kjever med tenner bare i spissen, mindre hanner har ofte kjever som er mer eller mindre sagtakkede. Hodet har et trekantet utskudd bak fasettøynene. Pronotum har en tann på sidene et stykke bak midten og er innsnevret bak denne. Hunnen er bredere, uten forstørrede kjever, hodet med et rundet utskudd under fasettøynene. Arten ligner mye på Odontolabis alces men er jevnt over mindre.
Levevis
Larvene utvikler seg i råtne trestammer.
775 Lumière
775 Lumière er en hovedbelteasteroide og et medlem av asteroidefamilien Eos. Den ble oppdaga den 6. januar 1914 av Joanny-Philippe Lagrula fra Observatoire de Nice i Nice. Den er oppkalt etter de franske oppfinner-brødrene Auguste og Louis Lumière.
Prins Said Ibrahim internasjonale lufthavn
Prins Said Ibrahim internasjonale lufthavn er hovedflyplassen på Komorene og ligger i hovedstaden Moroni.
776 Berbericia
776 Berbericia er en hovedbelteasteroide. Den ble oppdaga den 24. januar 1914 av Adam Massinger fra Landessternwarte Heidelberg-Königstuhl i Heidelberg. Den er oppkalt etter den tyske astronomen Adolf Beberich.
Politigrader i Chile
Politigrader i Chile er grader brukt av den sivile kriminalpoliti, Policía de Investigaciones de Chile, den paramilitære ordenspoliti, Carabineros de Chile, og fengselsvesenet, Gendarmería de Chile.
Polititjenestemenn
Polititjenestemenn har status som underoffiserer.
Polititiembetsmenn
Politiembetsmenn har status som offiserer.
Bjørn Stordrange
Bjørn Stordrange (født 13. januar 1956 i Flekkefjord i Vest-Agder) er en norsk advokat og tidligere politiker (H).
Scaphidium
Scaphidium er en artsrik slekt av dråpebiller som lever av og på sopp.
Bjørn Stordrange
Han var formann i Vest-Agder Unge Høyre 1974–1976, soldatsekretær og valgkampsekretær i Unge Høyre 1978–1979, medlem av Unge Høyres sentralstyre 1979–1982 og sekretariatsleder for Høyres stortingsgruppe i 1986. Han var 1. vararepresentant til Stortinget fra Vest-Agder 1981–1985, og møtte fast for statsråd Tore Austad 1981–1983. Stordrange var senere statssekretær i Justisdepartementet under Jan P. Syses regjering 1989–1990. I 2000 måtte han gå av som styreleder i Oslo Sporveier etter at det ble kjent at han også tok advokatoppdrag fra selskapet, noe som i sin tur førte til et uunngåelig mistillitsforslag mot byrådsleder Fritz Huitfeldt.
Scaphidium
Utseende
Middelsstore, ovale, svært blanke biller, brune eller svarte, ofte med oransje flekker eller bånd. Antenner og bein kan foldes tett inntil kroppen slik at hele billen blir glatt og dråpeformet, og svært vanskelig å få tak på. For ekesmpel er det nesten umulig å plukke opp en slik bille med en pinsett. Hodet er bredt med små fasettøyne. Antennene er temmelig lange og ganske tynne, de to innerste og tre ytterste leddene noe tykkere. Brystskjoldet (pronotum) er glatt, blankt og hvelvet, fint punktert, med jevnt kurvede sidekanter. I bakkanten er det gjerne en tungeformet lobe i midten som helt eller delvis dekker scutellum, men dette gjelder ikke hos de norske artene. Dekkvingene er jevnt rundede, glatte, fint punkterte, med en fure (sømstripen) langs innerkanten, men ellers uten lengdestriper. De er tvert avkuttet bak og dekker ikke bakkroppsspissen på levende eksemplarer. På døde eksemplarer i samlinger er ofte bakkroppen skrumpet sammen slik at den er fullstendig dekket av dekkvingene. Bakkroppen er tilspisset bak. Beina er lange og spinkle.
Levevis
Dråpebillene lever i og på sopp av ulike slag, både hattsopp, poresopp og slimsopp. Noen arter finner man gjerne mellom løvstrø der de spiser sopphyfer.
Bjørn Stordrange
Han tok artium i 1975 og Forsvarets russiskkurs i 1977. Han er cand.jur. fra 1982 og dr.juris. fra 1988. Stordrange har vært amanuensis ved det juridiske fakultet ved Universitetet i Oslo samt professor II ved Universitetet i Tromsø og BI. Han var sorenskriver i Flekkefjord 1988–1992, som landets yngste i et slikt embede.
Han har siden 1999 vært partner i advokatfirmaet Steenstrup Stordrange, som spesialiserer seg på EU-rett, kompetanserett, ekspropriasjon, hvitvaskingskrim og statsforfatningsrett. Stordrange har møterett for Høyesterett. Selv om han har spesialisert seg på forretningsjus, har han også vært profilert som forsvarer i flere større saker innen strafferett. Han har vært advokat for Statoil-sjef Olav Fjell, Finance Credit-lederen Torgeir Stensrud, meglerne i Terra-skandalen og Anders Talleraas i stortingspensjonssaken.
Bjørn Stordrange er sønn av tidligere stortingsrepresentant Kolbjørn Stordrange.
Fram (Møre og Romsdal)
Fram er kollektivtransportforvalter for Møre og Romsdal og er organisert som en del av samferdselsavdelinga i fylkeskommunen. Fram står for salg av billetter og planlegging av ruter, mens busser, hurtigbåter og ferger opereres av andre aktører på kontrakt med fylkeskommunen.
Liste over jazzsjangere
Dette er en liste over sjangere innenfor jazz.
Ralik-kjeden
Geografi
Ralik-kjeden ligger ca. 200 km vest for Ratakøyene, og strekker seg ca. 1,300 km i nordvestlig retning. Ralik-kjeden består av 15 atoller og 3 øyer.
Øygruppen har ca. 20,000 innbyggere. Mange øyer er ubebodde og noen øyer, som Bikiniatollen, er ikke beboelige etter at en rekke prøvesprengninger ble gjennomført der på 1940- og 1950-tallet.
Historie
Neuguinea-Compagnie, et tysk handelsselskap, etablerte seg på Ralik-kjeden omkring 1859 og den 22. oktober 1885 kjøpte det tyske keiserrike hele Marshalløyene av Spania. Selskapet forvaltet øyene frem til den 13. september 1886 da området først ble et tysk protektorat, og i 1906 ble en del av Tysk Ny-Guinea. Også japanerne besøkte øyene i 1885.
Under første verdenskrig ble området okkupert av Japan i oktober 1914, som i desember 1920 fikk et forvaltningsmandat — det japanske stillehavsmandatet — over området av Folkeforbundet etter Versaillestraktaten i 1919.
Under andre verdenskrig ble øygruppen brukt som militærbase av Japan frem til USA erobret området våren 1944. Deretter havnet øygruppen under amerikansk kontroll.
I 1947 ble Marshalløyene, sammen med Karolinene, utnevnt til Trust Territory of the Pacific Islands av FN, og ble forvaltet av USA frem til landets selvstendighet i 1979.
I mai 1979 ble den autonome republikken Marshalløyene, med lokalt selvstyre, dannet. Og den 21. oktober 1986 ble landet selvstendig.
Kyrksæterøra
Kyrksæterøra er et tettsted som er administrasjonssenter i Heim kommune i Trøndelag. Tettstedet har innbyggere per 1. januar, og ligger ved utløpet til elva Søa ved Hemnfjorden, ca. 110 kilometer vest for Trondheim. På tettstedet finnes hotell, dagligvarebutikker, klær- og sportsbutikker, elektro, frisør, verksted, trelast, camping- og hytteutleie, småbåthavn, bank og spisesteder. Av storindustri har tettstedet skipsverft, smelteverk, byggfirma, trevarefabrikk og avlsfabrikk for laks og regnbueørret.
Kyrksæterøra har 10-årig grunnskole og videregående skole med allmenne- og yrkesfag. Offentlige tjenester inkluderer lege og tannlege, samt helse- og eldresenter.
Stedet har et aktivt idrettsmiljø der fotball kanskje utgjør den største delen. Den organiserte idretten er underlagt Kyrksæterøra IL.
Hemne kirke ligger på toppen av endemorenen (Skeiet) mellom Rovatnet og Hemnfjorden.
Kjente navn
Noen kjente folk fra Kyrksæterøra er:
Diktatoren
Diktatoren (org. The Great Dictator) er en amerikansk film fra 1940 av Charlie Chaplin. Filmen er en dramatisk komedie med klare referanser til sen mellomkrigstid i det nasjonalsosialistiske Tyskland.
Handling
Diktatoren handler om en jødisk barberer (Charlie Chaplin) som pådrar seg hukommelsestap etter en krigsskade under første verdenskrig. Som pasient i diverse sykehus er han derfor beskyttet for forandringene i hjemlandet Tomania (omskrivining av Tyskland). I mellomtiden har Adenoid Hynkel (også Chaplin) tatt over makten i Tomania og opprettet ghettoer for uønskede, da særlig jøder. Når den jødiske barbereren kommer tilbake, er salongen spikret igjen, og ordet «jøde» står på alle vinduer. I en typisk slapstick-scene kommer barbereren seg unna stormtropperne ved hjelp av Hannah (Paulette Goddard), og senere Schultz, en tidligere soldatkollega som barbereren reddet livet til.
Samtidig har Hynkel, som trenger å låne penger fra jødiske finansfolk, begrenset jødeforfølgelsen noe, mens han, egget frem av innenriksminister Garbitsch (Henry Daniell) får vyer om verdensherredømme. Det er her den kjente dansen med en oppblåsbar globus forekommer. Imidlertid nekter de jødiske finansfolkene å støtte regimet, og Hynkel fortsetter dermed ufortrødent videre med sin jødeforfølgelse. Dette går ut over Schultz, som selv ikke ønsker å forfølge jøder, og dermed blir anklaget for å være forræder. Schultz gjemmer seg hos barbereren og de to og flere andre planlegger et håpløst selvmordsangrep som Hannah får en slutt på. Etter hvert blir barbereren og Schultz arrestert og sendt til en konsentrasjonsleir de senere rømmer fra.
Hynkel bestemmer seg for å møte Bacterias president Benzino Napaloni for å diskutere begges naboland Osterlitch. Møtet, som i hovedsak er til for å gi Napaloni en følelse av mindreverdighet, mislykkes totalt, men det blir en ikke-angrepsavtale mellom de to landene i forhold til Osterlitch. Hynkel bryter avtalen hurtig, og angriper og okkuperer Osterlitch. I forvirringen rundt okkupasjonen blir imidlertid barbereren, i uniform etter utbruddet fra konsentrasjonsleiren, tatt for å være Hynkel, mens Hynkel, i jaktklær for å gi inntrykk av å ikke planlegge en invasjon, tatt for å være barbereren. Barbereren blir tatt med til Tomanias hovedstad for å holde en imponerende triumftale. Barbereren i Hynkels plass leverer i stedet en tale basert på egne erfaringer, som er i hovedsak pasifistisk og fremtidsoptimistisk, og alt annet enn det man vanligvis forbinder med Hynkel. Barbereren adresserer også Hannah direkte i talen, der han oppfordrer henne til å se opp og få et glimt av menneskets sjel mens det flyr over hatet og oppover. Der slutter filmen.
Parodier
Det er flere helt åpenbare parodier i denne filmen, og noen muligens litt mer skjulte:
Sébastien Tellier
Sebastien Tellier (født 22. februar i 1975 i Le Plessis-Bouchard) er en fransk sanger og multiinstrumentalist, som synger på fransk, italiensk og tysk. Han har gitt ut sju studioalbum, alle for plateselskapet Record Makers.
I 2004 kom albumet Politics som blant annet inneholdt sangen «La Ritournelle». Sangen kom på 110.-plass da musikkmagasinet NME i oktober 2011 kåret de beste sangene fra de siste 15 årene. Sangen blir også brukt i den norske filmen Oslo, 31. august.
I 2008 deltok han i Eurovision Song Contest for Frankrike. Sangen han konkurrerte med het «Divine» (norsk: «Guddommelig»); det gikk lang tid før han fikk god plassering, men ble til slutt nummer 19 med 47 poeng.
Birkebeinerrennet
Birkebeinerrennet er Norges mest tradisjonsrike turrenn på ski og går hvert år fra Rena til Lillehammer. Løyperekorden på herresiden har Petter Eliassen på 2:19:28,3 (2015) og på kvinnesiden Therese Johaug på 2:41:46,6 (2015).
Birkebeinerrennet er 54 km og går i klassisk stil. Start er på Tingstadjordet på Rena, stiger opp til Raudfjellet, om lag flatt til Sjusjøen, og relativt bratte utforkjøringer til målgang på Birkebeineren skistadion, Lillehammer. Tilsammen byr løypa på ca. 1,000 meter stigning, men i all hovedsak er det slake stigninger.
Deltakerne må bære sekk som veier minst 3,5 kg fra start til mål. Aldersgrensen for deltakelse i hovedrennet er 16 år.
Historie
Birkebeinerrennet ble innstiftet i 1932 til minne om turen som birkebeinerne Torstein Skevla og Skjervald Skrukka hadde med Håkon Håkonsson i 1206.
Fram til 1991 var start og mål annet hvert år på Lillehammer og Rena. Etter dette har Birkebeinerrennet hatt fast start på Rena og innkomst på Lillehammer. Det ble innført egen kvinneklasse fra 1976.
Erling Jevne er med sine syv seire den som har vunnet Birkebeinerrennet flest ganger. Han vant første gang i 1994, deretter seks år på rad fra 1996 til 2001. Anita Moen og Seraina Boner mestvinnende kvinne med fire seire hver. Anita Moen 1998–2001 mens Seraina Boner vant fire ganger i perioden 2012-2016.
I 2008 var det rekordraskt føre under Birkebeinerrennet. Tsjekkeren Stanislav Řezáč vant eliteklassen for menn på ny rekordtid – 2.24.33 – foran Anders Aukland. Hilde Gjermundshaug Pedersen vant eliteklassen for kvinner på 2.52.04, til tross for at hun startet løpet med glatte ski og måtte smøre om underveis. Den forrige rekorden på 3.03.21 ble satt av Anita Moen i 1998.
Avlyste renn
l 1941-45 ble rennene avlyst pga andre verdenskrig, i 1948 ble rennet avlyst pga snømangel, i 2007 og 2014 ble rennene avlyst pga sterk vind, mens det i 2020 og 2021 ble avlyst pga covid-19.
Odontolabis castelnaudi
Odontolabis castelnaudi er en bille som hører til familien hjortebiller (Lucanidae) i gruppen skarabider (Scarabaeoidea).
Birkebeinerrennet
Birkebeinerarrangement
Birkebeinerrennet er ett av flere skirenn som arrangeres av Birken AS.
Odontolabis castelnaudi
Levevis
Larvene utvikler seg i råtne trestammer.
Utbredelse
Arten lever i Malaysia, Sumatra og Borneo.
Kongo under Sommer-OL 2012
Kongo under Sommer-OL 2012 kan være:
Moss Verft
Moss Verft var et verft i Moss dannet i 1870 som drev skipsbygging fram til 1987 og var historisk sett en av de største arbeidsplassene i kommunen.
Andre verft
Moss Verft & Dokk ble sammensluttet med Rosenberg Verft (Stavanger). De var sammensluttet fra 1970 til 2004 og het under denne perioden Moss Rosenberg Verft. Etter 2004 het stavangerverftet Rosenberg Verft AS.
Atle Vereide
Atle Vereide (født 16. mai 1964) en norsk siviløkonom og finansanalytiker. Han er analysesjef i SEB Enskilda.
Vereide er utdannet siviløkonom fra Norges Handelshøyskole i Bergen i 1988 og ble autorisert finansanalytiker i 1993 (AFA). Etter utdannelsen var han konsulent i Deloitte Touche. Fra 1993 til 2004 var han senioranalytiker i først Elcon Securities og deretter Orkla Finans. Siden 2004 har han vært analysesjef i Wallenberg-banken SEBs meglerdel SEB Enskilda. Fra mars til oktober 2007 var Vereide konstituert administrerende direktør for SEB Enskilda i Oslo.
Vereide har blitt kåret til landets beste finansanalytiker av magasinet Kapital. SEB Enskilda ble under Atle Vereide ledelse kåret til Norges beste meglerhus i fem år på rad
Tetracampidae
Tetracampidae er en gruppe som hører til blant parasittvepsene og er en familie i ordenen vepser. Det er en artsfattig gruppe som omfatter rundt 44 kjente arter fordelt på 14 slekter og fire underfamilier. 11 arter er funnet i Europa, ingen så langt publisert fra Norge, men vi har sannsynligvis fem arter. I tillegg til de nålevende artene blir flere fossile grupper ført til denne familien.
Utseende
Små, slanke, vanligvis metallgrønne snyltevepser. Hodet er mye bredere enn langt og skilt fra forkroppen med en smal "hals", antennene ganske lange og kraftige med et stort ledd ved roten. Vingene er mer eller mindre klubbeformede, forvingen noen ganger med et stort vingemerke.
Levevis
Larvene er parasitoider og snylter på planteetende insekter, mest fluer. Artene i slekten Dipriocampe snylter på egg av barvepser (Diprionidae), og arten Dipriocampe diprioni ble overført fra Europa til Nord-Amerika i et forsøk på å få kontroll med innførte barvepser som gjorde skade på skog, men den greide tilsynelatende ikke å etablere seg. Noen arter av slekten Foersterella snylter på egg av skjoldbiller (Cassida spp), bladbiller (Chrysomelidae).
Doug Moench
Moench begynte karrieren som forfatter av skrekkserier for Warren Publications' hefter Creepy og Vampirella tidlig på 1970-tallet. Senere begynte han å skrive for DC Comics' skrekkserier, før han gikk over til Marvel, der han blant annet skrev en rekke historier for Shang Shi: Master of Kung Fu. For Marvel skrev han også serien Werewolf By Night, der han introduserte superhelten Moon Knight, som senere fikk sitt eget hefte, hovedsakelig illustrert av Bill Sienkiewicz og skrevet av Moench selv.
På 1980- og 90-tallet var Moench en av de viktigste forfatterne av Batman.
Thorium
Thorium er et radioaktivt grunnstoff med atomnummer 90 og atomsymbol Th. Det er et actinoid.
Historie
Thorium ble oppdaget i 1828 av den svenske kjemikeren Jöns Jakob Berzelius i forbindelse med analyser av et nytt mineral som Morten Thrane Esmark hadde funnet på Løvøya ved Brevik i Langesundsfjorden. Thorium hadde ikke noe bruksområde før gasslamper med glødenett ble oppfunnet i 1885. I 1898 oppdaget Marie Curie og Gerhard Schmidt, hver for seg, at thorium er radioaktivt.
Grunnstoffet og mineralet (thoritt) ble oppkalt etter den norrøne «tordenguden» Tor. Thorium ble i 2019 kåret til Norges nasjonalgrunnstoff.
Egenskaper
Thorium er et sølvhvitt radioaktivt metall som tilhører actinoidene. Helt rent thorium er mykt og formbart, og kan kaldvalses. Det beholder overflateglansen i opptil flere måneder, men ved kontakt med oksygen dannes thoriumdioksid og overflaten blir gradvis grå, så svart.
Thorium angripes langsomt av vann, og løses langsomt opp av fortynnede syrer (flussyre, salpetersyre og svovelsyre) og konsentrerte syrer (saltsyre og fosforsyre). I varm salpetersyre og kongevann løses det raskt opp. Thorium brenner i luft med en hvit lysende flamme.
Thoriumdioksid (ThO2) har et av de høyeste kokepunktene (3300 °C) blant oksidene.
Georgios Papandreou (senior)
Georgios Papandreou (gresk: Γεώργιος Παπανδρέου; født 13. februar 1888 i Kalentzi, død 1. november 1968 i Athen ) var en gresk politier. Han var statsminister i Hellas i tre perioder: 1944–1945, 1963 og 1964–1965. Han var også visestatsminister i perioden 1950–1952 i regjeringene til Nikolaos Plastiras og Sofoklis Venizelos og dessuten statsråd en rekke ganger.
Thorium
Isotoper
Thorium har ingen stabile isotoper. Naturlig forekommende thorium består utelukkende av den ustabile (og dermed radioaktive) isotopen 232Th med halveringstid 1,405 × 1010 år. I tillegg er 29 kunstig fremstilte isotoper kjent. De mest stabile av disse er 230Th med halveringstid 75 380 år, 229Th med halveringstid 7 340 år, 228Th med halveringstid 1,9116 år, 234Th med halveringstid 24,10 døgn, 227Th med halveringstid 18,72 døgn, og 231Th med halveringstid 25,52 timer. Alle de resterende isotopene har halveringstider kortere enn 1 time, og de fleste kortere enn 10 minutter.
Atomvekten til thoriumisotopene varierer mellom 212 u (212Th) og 236 u (236Th).
CAS-nummer: 7440-29-1
Forekomst
Thoriumreservene i verden er beregnet til (i tonn):
360 000 i India
300 000 i Australia
170 000 i Norge
160 000 i USA
100 000 i Canada
35 000 i Sør-Afrika
16 000 i Brasil
95 000 tonn i andre land.
Disse dataene er usikre fordi det i dag er begrenset kommersiell produksjon av thorium, og data varierer en del mellom forskjellige kilder. Enkelte kilder har vesentlig høyere anslag for for eksempel Brasil, Kasakhstan og Russland og fører til at norsk forekomst rangeres fra tredje- til syvendeplass.
Thorium forekommer i små mengder i de aller fleste berg- og jordarter. Det forekommer omtrent tre ganger så hyppig som uran og omtrent like hyppig som bly. De fleste jordarter har en thoriumtetthet på omtrent 6 ppm. Thorium forekommer også i flere mineraler, i hovedsak monazitt, som inneholder omtrent 12 % thoriumoksid, og som forekommer i større mengder i flere land. Mineralet er svært motstandsdyktig mot forvitring og kan enkelte steder hentes løst sammen med sand, for eksempel Australia og India. Så lenge markedet er lite, dekker denne lett tilgjengelige forekomsten behovet.
Den norske forekomsten befinner seg i den østlige delen av gruvefeltet Fensfeltet i Nome kommune i Telemark, og flere andre mindre forekomster, fordelt i rødberg og en bergart som blir kalt «ferrokarbonatitt». Den gjennomsnittlige konsentrasjonen av thoriumoksid i Fensfeltet er rundt 0,2 %, og det er usikkert om dette i dag gir tilstrekkelig drivverdighet for utvinning av thorium til kjernekraft. De beste større forekomster internasjonalt har konsentrasjoner over 1 %. Leting i Norge har i stor grad vært foretatt fra luft og bakkenivå ved måling av gammastråling fra nedbrytningsprodukter av thorium. Disse målingene vil ikke finne forekomster som er overdekket for eksempel av tette marine avleiringer.
Thorium-232 brytes ned sakte, og har en halveringstid som tilsvarer tre ganger jordas alder, men andre isotoper forekommer i nedbrytingen av uran. De aller fleste av disse har mye kortere halveringstider enn Th-232 og er derfor mye mer radioaktive. I forhold til Th-232 er forekomstene av disse ubetydelige.
Anvendelse
Oksidet blir brukt:
Thoriumbasert kjernekraft
Fordi Norge har den fjerde (noen kilder oppgir tredje) største forekomsten av thorium i verden, og fordi forekomsten av thorium totalt er vesentlig høyere enn uran, har det vært interesse for å anvende thorium i kjernefysiske fisjonsreaktorer, også i Norge. Selv om stoffet i seg selv ikke er fissilt, absorberer Thorium-232 (Th-232) nøytroner i en prosess som til slutt danner Uran-233 (U-233), som kan brukes direkte i fisjon. Derfor er Thorium-232, i likhet med Uran-238 en god kilde til fissilt materiale.
I en såkalt formeringsreaktor kan nøytroner fra pågående fisjon av Uran-235 eller U-233 bestråle Thorium-232 for å fremstille ytterligere aktivt U-233 som kjernebrensel. Det er en markant forskjell mellom bruken av Th-232 og U-238 eller plutonium-239 i fremstillingen av fissilt materiale, i at Th-232 er en god del mer effektivt. Når Th-232 utsettes for en mindre mengde fissilt materiale (for eksempel -235), starter en reaksjon hvor thoriumet tar til seg et nøytron, for så å gjennomgå to steg betanedbrytning til protactinium-233, og videre til uran-233, som er fissilt. Uranet skilles så fra gjenværende thorium og kan settes direkte inn i fissilt energiproduksjon. Denne prosessen er lik som ved bruk av U-238 eller Pu-239, men er som sagt en god del mer effektiv.
Det er også mulig å fremstille fissilt U-233 direkte med en nøytronkilde som bestråler Th-232. Dette prinsippet betegnes ADR (Akselerasjons Drevet Reaktor). U-233 vil absorbere nøytroner og fisjonere og sende ut nye nøytroner. Det hevdes at dette er en sikrere prosess siden det kun er thorium som omformes til U-233 som kan fisjonere og at mengden fissilt materiale i reaktoren derfor vil være for lavt til å forårsake nedsmeltning ved uhell. Det er imidlertid en rekke praktiske løsninger som krever betydelige investeringer i forskning (foreslått 500 mill. € for første protoyp), og beholder risikoproblemer knyttet til radioaktivt avfall og fremstilling av U-233 for atomvåpen.
Det er enkelte problemer med bruken av thorium som kilde til fissilt materiale, blant annet de høye kostnadene ved å rense U-233 for rester av det uegnede U-232, som alltid forekommer i en slik prosess. Thorium som har vært brukt i denne produksjonen inneholder også alltid rester av Th-228, som er mye mer radioaktivt og uegnet for prosessen. I teorien er det mulig å bruke U-233 i fisjonsvåpen, men prosessen med å fjerne isotopen U-232 er for komplisert til å opprike naturlig uran og lage en konvensjonell U-235-bombe. Det har også vist seg å være besværlig å gjenvinne thorium til gjenbruk. På grunn av disse problemene er thorium per i dag ikke velegnet for kommersiell energiproduksjon, og det vil være nødvendig med mye teknologisk utvikling innen feltet for å kunne ta i bruk thorium i stor skala. Så lenge man har tilstrekkelige forekomster av uran er det tvil om denne utviklingen kan forsvares økonomisk.
På lang sikt har thorium et stort potensial. Påviste reserver av thorium tilsvarer omkring tre ganger mengden av uran, og på lang sikt kan nok thorium være et viktig ledd i fortsatt bruk av kjernefysisk energi. Anvendelsen har imidlertid mindre, men sammenlignbare problemer med radioaktive avfallsprodukter fra uranbasert fisjon og tilhørende fraskilling, transport og lagring. I et langsiktig globalt perspektiv er tilgang på råstoff også begrenset til noen hundre år ved satsing av thoriumbasert atomkraft. På enda lengre sikt blir det nødvendig å finne energiløsninger basert på kjernefysisk fusjon eller andre underliggende mekanismer.
India har store thoriumforekomster, og planlegger en gradvis overgang fra bruken av uran til thorium i produksjon av fissilt materiale. Russland har også drevet forskning med thorium i forskningsreaktorer og ved tester i enkelte kjernekraftverk, ettersom flere russiske reaktorer er godt egnet for dette.
Faremomenter og sikkerhetstiltak
Thoriummetall i pulverform kan selvantenne, og må håndteres forsiktig. Thorium brytes ned til thoron, som er en radonisotop (220Rn). Da radongass er radioaktiv og påvist skadelig for mennesker, er det viktig at oppbevaringslokaler og steder der thorium brukes eller håndteres er godt ventilerte.
Kontakt med thorium eksternt (på huden, i lungene) kan føre til økt fare for kreft i lungene, bukspyttkjertelen og blodet. Kontakt med thorium internt (i fordøyelsessystemet) kan føre til leversykdommer. Thorium forekommer ikke naturlig i menneskekroppen, og har ingen kjent bruk i biologiske mekanismer. Se Thorotrast.
Michael Marullus
Michael Tarchaniota Marullus (gresk: Marules (Μαρούλης); født ca. 1458 i Konstantinopel, død 10. april 1500 i Volterra) var en humanistisk akademiker, latinsk dikter og soldat av gresk herkomst.
Pike med perleøredobb (film)
Pike med perleøredobb er en britisk-Luxembourgsk dramafilm fra 2003, regissert av Peter Webber. Manuset ble skrevet av Olivia Hetreed, basert på boken Pike med perleøredobb av Tracy Chevalier, som igjen ble inspirert av maleriet Pike med perleøredobb av maleren Johannes Vermeer. Hovedrollene i filmen spilles av Scarlett Johansson, Colin Firth, Tom Wilkinson og Cillian Murphy. Filmen ble innspilt i Amsterdam, Damme, Delft og Luxembourg.
Den romantiske filmmusikken, som ikke forsøker å spille opp til samtiden, ble komponert av Alexandre Desplat, og ble utgitt i 2004. Filmen ble nominert til tre Oscar, og har vunnet flere andre priser.
Handling
Griet (Scarlett Johansson) er en ung kvinne som bor i Nederland i 1660-årene. Hennes far malte keramikkfliser, men hadde nettopp blitt blind, slik at han ikke lenger kunne jobbe. Griet er derfor sendt for å arbeide som tjener i hjemmet til maleren Johannes Vermeer (Colin Firth).
Selv om de har forskjellige roller som herre og tjener, blir Vermeer og Griet kjent med hverandre, og han lærer av hennes interesse for maling og hennes kunnskap innen farge og artistisk komposisjon. Vermeer begynner å lære henne å blande farger og andre oppgaver, og passer på å holde deres møter skjult for sin kone Catharina (Essie Davis). Utenfor huset blir Griet venner med en ung mann kalt Pieter (Cillian Murphy), sønn av Vermeerernes slakter, som raskt blir interessert i Griet, selv om Griet ikke besvarer følelsene hans med en gang. Vermeers økonomiske beskytter, van Ruijven (Tom Wilkinson), ser Griet ved et besøk til Vermeer-husholdet og spør maleren om han vil gi henne til ham for å jobbe i hans hus. Da Vermeer avslår, bestiller Van Ruijven et maleri av Griet i stedet. Vermeer aksepterer dette, både for å ta vare på beskyttelsen gjennom Van Ruijven og på grunn av hans egen fascinasjon for Griet.
Mens Vermeer i hemmelighet jobber på maleriet, kommer han og Griet nærmere hverandre, mens forholdet mellom han og hans kone blir dårligere. Griet lider under følelsene for Vermeer, og avverger Van Riujvens forsøk på å voldta henne (hvilket er avbrutt av at Catharina roper på henne). Etter en scene der Vermeer ugjengjeldt viser seksuelle tendenser idet Vermeer tar hull i Griets ører slik at hun kan ha på Catharinas øredobber til portrettet, løper Griet til Pieter for å elske med ham. Etterpå frir Pieter, men hun svarer ikke.
777 Gutemberga
777 Gutemberga er en asteroide i det ytre av hovedbeltet. Den ble oppdaga den 24. januar 1914 av Franz Kaiser fra Landessternwarte Heidelberg-Königstuhl i Heidelberg. Den er oppkalt etter Johann Gutenberg.
Bronselaget
Bronselaget er betegnelsen på som i OL i Berlin i 1936 tok en overraskende tredjeplass den 3. august 1936. I de innledende rundene vant det norske laget over (4–0) og  (2–0), sistnevnte kamp med blant andre Adolf Hitler og Joseph Goebbels blant tilskuerne. Kampen ble spilt på Poststadion.
Andrej Tsjikatilo
Andrej Romanovic Tsjikatilo (russisk: Андрей Романович Чикатило; ukrainsk: Андрій Романовіч Чікатіло; født 16. oktober 1936 i Jablotsjnoje i Sumy oblast i Ukraina i Sovjetunionen, henrettet ved skyting 14. februar 1994 i Novotsjerkassk i Rostov oblast i Russland) var en sovjetisk seriemorder (også omtalt som massemorder), seksualforbryter og pedofil som gikk under kallenavnet «bukspretteren fra Rostov».
Han ble dømt for mordene på 52 kvinner og barn, hovedsakelig i Rostov oblast i Russiske SFSR mellom 1978 og 1990. Enkelte av ofrene ble myrdet i andre regioner av Russland, Ukraina og Usbekiske SSR.
Bronselaget
Spillerne var:
(tallet bak angir antallet OL-kamper vedkommende spilte)
Lagets trener var Asbjørn Halvorsen. Norges Fotballforbunds uttakningskomité besto foruten Halvorsen av Ludvig Christiansen og Einar Gundersen.
Andrej Tsjikatilo
Oppvekst
Andrei Tsjikatilo ble født i landsbyen Jablotsjnoje i det moderne Sumy oblast av den ukrainske SSR. Da Sovjetunionen deltok i andre verdenskrig ble hans far innkalt til Den røde armé. Tsjikatilo skal visstnok ha delt seng med sin mor, Anna, og da han var en kronisk sengevæter gjennom hele barndommen, skal hun ha straffet ham ved fysisk mishandling. Tsjikatilo og moren bodde i lite, ettroms skur. Selv om Tsjikatilos far var kommandert ut i krigen, og tatt til fange av tyskerne, fødte Anna en datter, Tatyana, i 1943. Det er naturlig å tro at med tanke på boforholdene i hjemmet, må Tsjikatilo har vært vitne til morens befruktning.
Krigsårene var svært traumatiske for Tsjikatilo. Under den ukrainske nøden skal diktatoren Stalin ha instruert ukrainske bønder til å overlate hele avlingen til en landsdekkende fordeling. Ukraina ble offer for en usedvanlig kritisk hungersnød, og beretninger om kannibalisme økte drastisk. Tsjikatilos mor fortalte ham at hans bror, Stepan, hadde blitt kidnappet og konsumert av byens innbyggere. Hverken morens påstander eller Stepans eksistens har noen gang blitt bekreftet. Under krigen ble Tsjikatilo vitne til resultatene av Blitzkrieg, som både skremte og opphisset ham. Tsjikatilos far, som hadde vært fanget av tyskerne, returnerte hjem i 1949. Fremfor å bli belønnet for sin innsats i krigen ble han merket som en forræder fordi han hadde overgitt seg da han ble tatt av tyske soldater. Da Tsjikatilo kom i puberteten, oppdaget han at han led av kronisk impotens, noe som forverret hans sosiale angst og selvforakt. Han fortalte senere i politiavhør, etter å ha blitt pågrepet, at episoder i ungdommen, hvor jenter han innledet forhold til, gjorde narr av hans manglende evne til å prestere seksuelt, var en medvirkende årsak til hans senere kriminelle handlinger.
Tsjikatilo viste seg å være en usedvanlig begavet elev og hans ambisjon var å bli innrullert ved Statsuniversitetet i Moskva hvor han håpet å kunne ta en eksamen i juss. Tsjikatilo greide likevel ikke å bestå eksamenen som tillot ham å ta opp et jusstudium. Etter å ha avtjent obligatorisk militærtjeneste i 1960 flyttet han til Rodionovo-Nesvetajevskij og jobbet som telefontekniker.